રાજકોટ રેલવે સ્ટેશન પરનાં 18 સ્ટોલ પરથી બિલિંગ મશીન અચાનક ગુમ થઈ ગયા હતા.જોકે આ બિલિંગ મશીન હવે મળી ગયા છે. ખાણીપીણીનાં સ્ટોલ ધારકો ઉંચા ભાવ લઈ મુસાફરોને લૂંટતા હોવાથી બિલિંગ મશીન મૂકવામાં આવ્યું હતું. જોકે એક દિવસ બિલિંગ મશીન સ્ટોલ પર શોભાયમાન થયા બાદ બીજા દિવસે ગાયબ (સંતાડી દીધું હતું) થઈ ગયું હતું. જોકે નવગુજરાત સમયનાં અહેવાલ બાદ તુરંત જ અધિકારીઓએ સ્ટોલ ધારકો પર લાલ આંખ કરી હતી. જેથી શુક્રવારે તમામ સ્ટોલ પર મુસાફરોને દેખાઈ તેમ બિલિંગ મશીન મૂકી દીધાં હતાં. રાજકોટ રેલવે સ્ટેશન પર ડીઆરએમ પ્રભાકર નિનાવેનાં આદેશથી ગત મંગળવારનાં 18 સ્ટોલ પર બિલિંગ મશીન મૂકવામાં આવ્યા હતા.